Gewapende roof by Dunkeldwinkelsentrum, JHBŉ Gewapende roof het Dinsdag by ŉ winkelsentrum in Dunkeld, Johannesburg, in ŉ skietery tussen die sekuriteitsbeamptes en drie mans ontaard. Kaptein Pinky Tsinyane sê niemand is in die voorval beseer nie, berig IOL. ŉ Man het glo die oggend homself as ŉ klant voorgedoen by die Dunkeld Fruit and Flowers-winkel in die Dunkeld West-sentrum, op die hoek van Bompas en Jan Smutslaan. Hy het die assistentbestuurder met ŉ vuurwapen geslaan en ŉ onbekende bedrag geld gesteel. Sekuriteitswagte het op die rower en sy twee makkers begin skiet toe hulle vlug. Die rowers het teruggeskiet voordat hulle in ŉ wit Toyota-bakkie weggejaag het. Die polisie het ŉ 9mm-pistool op die toneel gevind.